stanford-oval/wikipedia huggingface dataset:
ברכיכיטון

| ברכיכטון |
| --- | --- |

מיון מדעי
ממלכה:: צומח
מערכה:: בעלי פרחים
סדרה:: חלמיתאים
משפחה:: חלמיתיים
סוג:: ברכיכיטון
שם מדעי
 Brachychiton ‏שוט ואנדליכר, 1832

בְּרָכִיכִיטוֹן (שם מדעי: Brachychiton Schott & Endl) הוא סוג של עצים ושיחים, הכולל 39 מינים שמקורם באוסטרליה וגינאה החדשה. בעבר סוג זה שויך למשפחת הסְטֶרְקוּלִיִּים, כיום, בעקבות מחקרים מולקולאריים הוא משויך למשפחת החלמיתיים (Malvaceae). בישראל אין מינים מסוג זה שגדלים בבר, אבל ישנם 5 מיני תרבות נפוצים שהובאו מאוסטרליה. השם המדעי הוא מן השפה היוונית, שמשמעותו טוניקה (brachys) קצרה (chiton), שכנראה מרמזת על השערות הקצרות שעל הזרעים.
מאפיינים מורפולוגיים

הסוג ברכיכיטון מקיף עצים, לעיתים רחוקות שיחים, חד-מיניים מבחינה תפקודית וחד-ביתיים. הגזעים מעובים ונפוחים.
העלים: הלוואים נושרים לעיתים רחוקות משתיירים; הטרף על פי רוב מחולק לאונות ככף יד או לעיתים רחוקות פשוט. בסיס הטרף על פי רוב מצורת יתד ועד קטום או בצורת לב, השוליים על פי רוב תמימים או משוננים, העורקים יוצאים ככף יד מבסיס הטרף או מנוצים.
עמוד התפרחת חיקית (צומחת מחיק העלה) או אמירית (בקצה הענפים).
הפרחים צומחים בודדים וערוכים במכבדים או באשכולות. הפרחים חד-מיניים מבחינה תפקודית (functionally unisexual) הן הפרחים הנקביים והן הזכריים על אותו פרט (חד-ביתיים).
הפרח נכון (רב-סימטרי), דמוי פעמון, העטיף פשוט, אין עלי כותרת.
עלי הגביע 5, בסיסם מאוחה ומפורדים בחלק העליון של הגביע. העלים בפקעית (בניצן) נושקים האחד את השני פחות או יותר.
הצופנים נעדרים או קיימים ומספרים 10 עד 16.
האבקנים (עקרים בפרחים נקביים), שמספרם על פי רוב 25 עד 30 ולפעמים 10, מאוחים ויוצרים את צינור האבקנים שמסתיים במאבקים.
המאבקים לעתים קרובות מקובצים בצפיפות בראש צינור האבקנים.
השחלה בעלת עוקץ ו-5 עלי שחלה ניכרים מחוברים ובהבשלה הם מופרדים. כמו כן היא בעלת 5 מגורות וכל אחת מהן 2 או הרבה ביציות, 5 עמודי עלי מאוחים ו-5 הצלקות תריסניות בצורה מעוגלת או עם אונות.
הפרי היא מפוחית מעוצה הנפתחת אחרי הבשלתה לאורך תפר הבטן. המפוחית קירחת מבחוץ ומרופדת בשערות כוכביות מבפנים.
הזרעים שעירים.
בית גידול

לחלק מהמינים מאפיינים המסייעים לשרידה בסביבה שחונה - חלקם משירים את עליהם בעונת היובש, או אוגרים מים לתקופת מחסור בגזע מעובה. בישראל חמשת המינים דורשים אור מלא מלבד ברכיכיטון דו-גוני. חלקם רגישים לקרה, לשרב, לגיר ולמליחות, וחלקם עמידים לתנאים אלו כולם או מקצתם.
שימושים

הברכיכיטון פופולרי בגינון כעץ נוי. בישראל נטעו רבים ממנו לאורך שדרות ורחובות. פריחתו הצבעונית, צמיחתו המהירה והתאמתו הטובה לסביבה יבשה הן הסיבות העיקריות לפופולריות זו.
שם הסוג בשפה האבוריג'ינית הוא קוּראג'וֹנג, ומשמעותו חוט דיג, משום שחוטי דיג היו מופקים מסיבים ממרכז הגזע.
הילידים האבוריג'ינים באוסטרליה נהגו לקלות את הזרעים של ברכיכיטון אדרי ולאכלם, אולם לא הרבו בכך בשל השערות הצורבות של הפרי.
עצי הנוי בישראל

בישראל נפוצים 5 מינים המשמשים כעץ גינון ונוי. שתילתו בישראל פחתה בגלל השערות הצורבות בפרי ובזרעים שעלולות לגרום לגירוי בעור ובעיניים בעת מעופן. בתיאור כל מין ומין נעשה ניסיון להבחין ביניהם בתחילת התיאור.
ברכיכיטון אדרי

בְּרָכִיכִיטוֹן אֶדְרִי (Brachychiton acerifolius) נקרא על שם עליו הדומים לעלי האדר. מאפיינים מבדילים: העלים הגדולים דמוי ביצה רחבה או מאוצבעים, בעלי פטוטרת ארוכה ופרחים קטנים שצבעם אדום בוהק. הפריחה בצבע אדום עז, מקדימה בחודשים אפריל ומאי את הופעת העלים עד שבתקופה מסוימת נראה העץ כלהבת אש ומכונה לכן גם "עץ הלהבה" (flame tree). הפרחים קטנים, דמוי פעמון, אדומים ויפים, וקוטרם עד 1.5 ס"מ ואורכם 3 ס"מ. הם קטנים בהשוואה לפרחי המינים אחרים בישראל. עצים שונים בארץ, ולעיתים אף באותו העץ פורחים בעוצמה שונה לאחר תקופה קצרה של נשירת העלים ולפני הלבלוב החדש. באוסטרליה הפריחה אחידה יותר ומופיעה כתגובה לחורף יבש, לפני הקיץ הגשום.
ברכיכיטון אדרי הוא עץ גבוה, זקוף עם נוף צריפי רחב או דמוי פירמידה, שמתנשא בישראל מ-5 עד 15 מ', ואף לממדים ענקיים של עשרות מטרים באוסטרליה – ארץ מוצאו. העץ מכוסה עלווה כל השנה, להוציא תקופה קצרה של שלכת לפני הפריחה, שתלויה בעוצמת הקור ומשך הקור בעונת הגשמים. בהר ובמקומות קרים יעמוד העץ כבר בחורף בשלכת, ובמקומות אחרים, בחודש האביב, סמוך לפריחה יחליף העץ את העלים. לעיתים הפריחה מתרחשת בד בבד עם חלק מן העלים הישנים שלא נשרו. השורש שיפודי ומעמיק בקרקע. הגזע עבה, גלילי, מחורץ וצבעו אפור-ירוק בעצים בוגרים צבעו מתחלף לירוק-חום. הגזע והשורשים אוגרים מים. העלים מסורגים, פשוטים, גדולים, חלקים, וצבעם ירוק כהה. הפטוטרות ארוכות. העלים, שאורכם 8 ס"מ עד 20 ס"מ, בעלי צורות שונות: תמימים אליפטיים רחבים, או מאוצבעים בעלי 3 עד 5 אונות קצרות, שרוחבן עד 25 ס"מ, ואז הם דמוי רומח או רובם דמוי עלי אדר ומכאן שמו של העץ. הפרחים חד-מיניים וחד ביתיים ערוכים באשכולות. עטיף הפרח ללא עלי כותרת. הגביע מורכב מ-5 עלי גביע שמאוחים בחלקם התחתון. האבקנים יוצרים את צינור האבקנים, השחלה בעלת 5 מגורות. הפרי היא מפוחית מעוצה, חומה-כהה, שעירה בפנים, דמוית סירה, שאורכה 8 עד 10 ס"מ. הזרעים צהבהבים, דמויי גרעיני תירס מכוסים בשערות צורבות, שהמגע בהן מסוכן לעיניים. העץ הוא צמח אור מלא, רגיש לקרה, לגיר ולמליחות וסבילות לשרב. בשנותיו הראשונות הוא רגיש לשרב ומכוויות שמש בגזעו.
מימין למעלה בכיוון השעון פרח נקבי, למטה איבר רבייה זכרי ומשמאל שחלה לאחר חניטה
פרח של ברכיכיטון אדרי
פרחים של ברכיכיטון אדרי
ברכיכיטון אדרי פרי נשר
ברכיכיטון אדרי פרי בוסר שנשר
מפוחית פתוחה שנשרה של ברכיכיטון אדרי
ברכיכיטון אוסטרלי

בְּרָכִיכִיטוֹן אוֹסְטְרָלִי (Brachychiton australis) בעל פרחים לבנבנים או בצבע קרם-ירקרק (חום בהיר), העלים גדולים, שסועים עמוקות ל-5 עד 7 אונות שמסיימות בחוד ארוך ודק. ברכיכיטון אוסטרלי הוא עץ נוי, זקוף עם נוף מעוגל עד פירמידה, גובהו בישראל עד 10 מ' ואף יותר בארץ מוצאו - אוסטרליה. העץ נשיר, אך בישראל העץ מכוסה עלווה כל השנה, להוציא תקופה קצרה לפני הפריחה. השורש שיפודי ומעמיק בקרקע והוא המשכו של הגזע. הגזע עבה וגלילי וצבעו לבנבן עם פסי אורך טיפוסיים. לעיתים הגזע דמוי בקבוק בדומה לברכיכיטון הסלעים. הגזע והשורשים אוגרים מים. הענפים הצעירים קרחים. הפטוטרת ארוכה, 4.5 ס"מ עד 12 ס"מ. העלים מסורגים, גדולים, מבריקים, קירחים משני הצדדים, סימטריים, ואורכם 6 עד 10 ורוחבם 10 עד 16 ס"מ, ומזכירים עלי אדר. הם שסועים מאוד ל-5 עד 7 אונות, מזוותים או דמוי ביצה צרה או ארוכה, שמסתיימות בחוד ארוך ודק. העץ פורח ללא עלווה בחודש מאי לתקופה קצרה. הפרחים ערוכים באשכולות קצרים ואינם בולטים. הפרחים, קוטרם עד 3 ס"מ ואורכם כ-2 ס"מ, דמויי פעמון, קטנים, פלומתיים, לבנבנים עד חום בהיר וכשהם מתייבשים צבעם אדמדם. הפרחים חד-מיניים, חד-ביתיים (הפרחים הזכריים והנקביים על אותו עץ). עוקץ הפרח 5 עד 10 מ"מ. העטיף פשוט, (עלי כותרת חסרים), 5 עלי גביע מאוחים בתחתיתם ויוצרים גביע דמוי צינור עד פעמון, והאונות בשפת הפעמון כפופות לאחור. האבקנים שעירים. השחלה צמרית. עמודי העלי מופרדים ומחוברים למעלה. הפרי הוא מפוחית קירחת, דמוית סירה, שאורכה 5 ס"מ עד 7.5 ס"מ, עם עוקץ קצר ועם זרעים גדולים וצפופים. העץ הוא צמח אור מלא, רגיש לקרה, לשרב, לגיר ולמליחות.
ברכיכיטון דו-גוני

בְּרָכיכיטוֹן דּוּ־גּוֹנִי (Brachychiton discolor) - העלים הגדולים בעלי אונות ומכסיפים בצדם התחתון. הפרחים היפים, דמוי פעמון, שעירים, בשני גוני ורוד, וקוטרם עד 5 ס"מ ואורכם 3 ס"מ. הם גדולים בהשוואה לפרחי מינים אחרים בישראל. העטיף פשוט - אין עלי כותרת, אלא 5 עלי גביע שמאוחים בחלקם התחתון.
ברכיכיטון דו-גוני הוא עץ בינוני-גבוה, זקוף עם נוף צריפי רחב שמתנשא בישראל עד 10 מ'. השורש שיפודי ומעמיק בקרקע. הגזע עבה וגלילי וצבעו אפור-ירוק. הגזע והשורשים אוגרים מים. הענפים הצעירים שעירים. העלים מסורגים, ירוקים, לעיתים מכסיפים בצדם התחתון. פטוטרות העלים ארוכות ואורכן 5 עד 10 ס"מ. העלים שאורכם 10 ס"מ ורוחבם 20 ס"מ, בדרך כלל בעלי 3 עד 7 אונות והן דמוי עלי אדר או דמוי רומח. הפרי היא מפוחית מעוצה, חומה שעירה, דמוית סירה, שאורכה 15 ס"מ. הזרעים גדולים וצפופים מכוסים בשערות צורבות. העץ הוא צמח חצי צל, רגיש לקרה, לשרב, לגיר ולמליחות.
עץ ברכיכיטון דו-גוני
ברכיכיטון דו-גוני, שחציו פורח, במקלט 223 קריית שמונה
אמיר של ברכיכיטון דו-גוני בקריית שמונה
עלווה ופרחים בברכיכיטון דו-גוני
ברכיכיטון דו-גוני פרח ופקעית אדומה
פרח נקבי של ברכיכיטון דו-גוני
ברכיכיטון דו-גוני שחלה וצלקות
שערות כוכביות בפרח ברכיכיטון דו-גוני
צינור אבקנים עם מאבקים
ברכיכיטון דו-גוני מפוחית עלה ופרח
פרי של ברכיכיטון דו-גוני
פרי של ברכיכיטון דו-גוני
ברכיכיטון הסלעים

בְּרָכִיכִיטוֹן הַסְּלָעִים (Brachychiton rupestris) עץ נוי, ירוק-עד בגודל בינוני, גובהו 5 עד 10 מ' ואף ל-20 מ' באוסטרליה – ארץ מוצאו. נוף העץ מעוגל או מוארך במקצת. גזעו אפור, לעיתים ירוק, מחורץ, עבה מאוד ועל פי רוב עבה יותר בחלקו התחתון. בעצים בוגרים הגזע דמוי בקבוק באופן בולט. השורש שיפודי ומעמיק. הגזע והשורשים אוגרים מים. העלים מסורגים, פטוטרת ארוכה. הטרפים, שאורכם 5 עד 10 ס"מ, צרים, מוארכים ומחודדים בראשם, תמימים, או שסועים עמוקות לאונות צרות. העלים של הענפים הפורחים צרים ותמימים. הפרחים דמויי פעמון, קטנים, צהבהבים קוטרם עד 2 ס"מ. התפרחת מסוג מכבד, הפרחים ערוכים בצברים ואינם בולטים. הפרחים חד-מיניים, חד-ביתיים (הפרחים הזכריים והנקביים על אותו עץ). העטיף פשוט, (עלי כותרת חסרים), 5 עלי גביע מאוחים בתחתיתם והאונות בשפת הפעמון כפופות לאחור. הפרי מסוג מפוחית, מעוצה, חומה. המפוחית, כמו הפרח, קטנה בהשוואה לשאר המינים ואורכה 2 עד 3 ס"מ. הזרעים גדולים וצפופים ושערות צורבות שעלולות לגרום גם לגירוי בעור ובעיניים בעת מעופן. העץ זקוק לאור מלא, הוא עמיד בקרה, בשרב ובבגיר ורגיש למליחות.
ברכיכיטון הסלעים בשכונת הטרומים קריית שמונה
נוף העץ של ברכיכיטון הסלעים
ברכיכיטון הסלעים - גזע וענפים
ברכיכיטון הסלעים גזע מצויר
ברכיכיטון הסלעים שני עצים
עלים של ברכיכיטון הסלעים
ברכיכיטון צפצפתי

בְּרָכִיכִיטוֹן צַפְצַפְתִּי (Brachychiton populneus) - ברכיכיטון צפצפתי הוא עץ זקוף ירוק-עד וחד-ביתי, המתנשא לגובה של 5 עד 10 מ' בישראל, ואף יותר במזרח אוסטרליה – ארץ מוצאו. נוף העץ צריפי בעצים צעירים, ובעצים בוגרים הוא מתעגל ויכול להגיע לקוטר של 10 עד 12 מטר. העץ ירוק-עד כל השנה ואינו משיר את עליו לפני הפריחה, בניגוד למינים אחרים בסוג. הוא נבדל גם בפרחיו דמוי פעמון, שצבעם מבחוץ קרם, ובפנים אדמדם, הפרחים קטנים מפרחיו של ברכיכיטון דו-גוני, אך דומים בגודלם למינים אחרים בסוג. העלים של מין זה קטנים בהשוואה לאלה של מינים אחרים בסוג.
השורש שיפודי ומעמיק, והגזע עבה, גלילי, מחורץ וצבעו אפור כאשר בעצים צעירים צבעו ירקרק. השורש והגזע אוגרים מים, מה שמסייע לעץ לשרוד בתנאים יובש.
העלים מסורגים, פשוטים או בעלי אונות וקירחים. העלים מזכירים עלי צפצפה (Populus) ומכאן נגזר שם העץ. צידם העליון ירוק מבריק והתחתון כהה. אורכם 5 עד 16 ס"מ ורוחבם 2 עד 4 ס"מ. הפטוטרת ארוכה. הטרף דמוי ביצה עד סגלגל או דמוי לב (בזן מסוים). לעיתים יש לעלים אונה אחת או שתיים ולעיתים רחוקות מאוד עד 5 אונות (בזן מסוים). קודקוד הטרף מאורך ומתחדד, ובסיסו על פי רוב דמוי יתד, אך לפעמים קטום או דמוי לב (בזן מסוים).
התפרחת מסוג מכבד (אשכול מסועף) עם 10 עד 60 פרחים. הפרחים דמויי פעמון, אורכם 10 עד 16 מ"מ ורוחבם 13 עד 16 מ"מ. צבעם בחוץ קרם עד צהוב-ירקרק ובפנים יש כתמים אדומים אופייניים, לעיתים רחוקות הצד הפנימי של הפרח כולו אדום. הפרחים חד-מיניים וחד-ביתיים, כלומר, הפרחים הזכריים והנקביים נמצאים על אותו עץ. העטיף פשוט, ללא עלי כותרת, והוא מורכב מ-5 עלי גביע המאוחים בבסיסם, כאשר האונות בשפת הפעמון כפופות לאחור.
הפרי הוא מפוחית מעוצה ועבה עם עוקץ, דפנותיה עבות, צבעה חום כהה ואורכה 2 עד 8 ס"מ. המפוחית מכילה 2 עד 22 זרעים ולעיתים נדירות מאוד ייתכנו עד 140 זרעים. הזרעים גדולים וצפופים עם שערות דקיקות העלולות לגרום לגירוי בעור ובעיניים בעת פיזורם ברוח.
העץ ותיק ונפוץ בכל באזורים בישראל. הוא צמח אור מלא, עמיד לקרה, לשרב, ולגיר, אך הוא רגיש למליחות.
פרחים ברכיכיטון צפצפתי
ברכיכיטון צפצפתי ליד בית הגבולות במטולה
גזע של ברכיכיטון צפצפתי
פרחים ועלים של ברכיכיטון צפצפתי
שתי פקעיות שעליהן הוסרו. בפקעית התחתונה אבקנים לא תפקודיים ושחלה.
ברכיכיטון צפצפתי מפוחית ירוקה
ברכיכיטון צפצפתי מפקעית עד פרח
מפוחית וזרעים צהובים
גלריה כללית

פרחים של ברכיכיטון אדרי
ברכיכיטון אדרי (עץ להבה) בתל אביב
פרחים של ברכיכיטון צפצפתי
פרח של ברכיכיטון דו-גוני
ברכיכיטון צפצפתי תפרחת של פרחים
הערות שוליים

↑  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998
1 2  .Brachychiton Schott & Endl, World Flora Online consortium, ‏2022
↑  Brachychiton, http://www.efloras.org/
↑  Brachychiton Schott & Endlicher, Melet. Bot., http://www.efloras.org/
↑  ברכיכיטון אדרי - TO KEEP השער לעולם הגינון, באתר www.tokeep.co.il
↑  Brachychiton australis (Schott & Endl.) A.Terracc., www.worldfloraonline.org
| --- | --- |
בקרת זהויות :  NLI: 987007415874405171 
פרח של ברכיכיטון דו-גוני
ברכיכיטון דו-גוני השתגע באמצע ספטמבר פרח ליד פרי בשל
ברכיכיטון אדרי פרחים אדומים
שעירות של ברכיכיטון דו-גוני
פירות ירוקים של ברכיכיטון צפצפתי
ברייתא דמלאכת המשכן

ברייתא דמלאכת המשכן היא חיבור קצר בן ארבעה עשר פרקים העוסק במשכן ובכליו, הברייתא מתמקדת במשכן שבמדבר, ורק לעיתים מועטות יחסית היא מוסיפה השוואות למקדש שעשה שלמה או למקדש שעשו "בני הגולה", דהיינו בית שני.
כתיבתה

בברייתא נזכרים תנאים רבים וביניהם רבי יהודה הנשיא, אך לא נזכרים בה אמוראים. הברייתא נזכרת על ידי גדולי הראשונים, ואף מובאת במדרש רבה. מכאן הסיק מאיר איש שלום שהברייתא נכתבה בסוף תקופת התנאים יחד עם שאר הברייתות.
תוכן

א'-קרשים
ב'-יריעות המשכן
ג'-יריעות העיזים
ד'-הפרוכת והמסך
ה'-החצר
ו'-הארון
ז'-מעשה הארון
ח'-השולחן
ט'-המנורה
י'-מעשה המנורה
י"א-מזבח הנחושת, מזבח הזהב
י"ב-הכיור
י"ג-שמירת הלווים וסדר המסעות
י"ד-סדר החנייה
דפוסים

הברייתא נדפסה לראשונה בצפת בשנת שמ"ז בידי ר' מנחם די לונזנו, אך מדפוס זה נותר דף השער בלבד. הדפוס הראשון המצוי בידינו הוא דפוס ונציה שס"ב, ובו נדפסה הברייתא כנספח לספר "משפטי שבועות". כל שאר הדפוסים המסורתיים מבוססים על דפוס זה. הברייתא זכתה לשתי מהדורות מודרניות, הראשונה יצאה לאור בידי מאיר איש שלום בשנת 1908 והשנייה יצאה לאור בידי רוברט קירשנר בשנת 1992.
הרב קנייבסקי כתב פירוש לברייתא בשם "טעם ודעת"
לקריאה נוספת

מנחם כהנא, עיונים ראשוניים בברייתא דמלאכת המשכן נוסח, עריכה וההדרה, בתוך: מלאכת מחשבת, הוצאת אוניברסיטת בר-אילן, תשע"א/ 2011; גרסה מקוונת של הספר (לבעלי הרשאה), באתר "כותר"
הערות שוליים

↑  ראה ברייתא דמלאכת המשכן בהוצאת מאיר איש שלום, במבוא.
↑  מ' איש שלום, ברייתא דמלאכת המשכן, וינה, תרס"ח.
↑  R. Kirschner, Baraita de-Melekhet ha-Mishkan: A Critical Edition with Introduction and Translation, Cincinnati, 1992.
| --- | --- |
בקרת זהויות :  NLI: 987007307541305171  BIBSYS: 90858220  LCCN: n90724523  VIAF: 183139726   WorldCat (עם VIAF): 183139726 
ערך זה הוא קצרמרבנושא ספרות תורנית. אתם מוזמנים לתרום לוויקיפדיה ו.
ג'רג' אדם (כלכלן)

| --- | --- |
אין תמונה חופשית
 לידה:  7 באוגוסט 1911 נג'קניז'ה, הונגריה 
 פטירה:  17 ביוני 1974 (בגיל 62) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות פרקשרטי בבודפשט 
 
ג'רג' אדם (במקור ברגר, בהונגרית: Ádám György; נג'קניז'ה, 7 באוגוסט 1911 – בודפשט, 17 ביוני 1974) היה כלכלן, עיתונאי, סופר יהודי-הונגרי.
ביוגרפיה

ג'רג' אדם נולד במשפחה יהודית כבנם של איגנץ ברגר אחר כך אדם (1880–1932) סיטונאי פחם ושל יולאן לייטנר. בסיום בית הספר היסודי וחטיבת הביניים ג'רג' המשיך את לימודיו בתיכון בעיר הולדתו ולאחר מכן סיים את תואר ראשון במכללה למסחר בווינה. הוא עבד כפקיד בבודפשט, בא בקשר עם התנועה הקומוניסטית הבלתי חוקית. הוא נעצר מספר פעמים ולכן חי שוב בווינה בשנים 1934 עד 1939 ולאחר מכן כיהודי (אחרי האנסלוס) היגר לדרום אמריקה בשנת 1939 עוד לפני מלחמת העולם השנייה, שם הפך לעיתונאי. משנת 1941 היה הכתב של Allied Labor News . בין 1942 לבין 1946 כתב מאמרים בכתב העת ובעיתון ה"הונגרים החופשיים" שהופיע במקסיקו סיטי. לאחר מכן חזר להונגריה. ממאי עד ספטמבר 1947, עבד כמזכיר הוועדה הבין משרדית שבדקה את ענייני תעשיית הנפט ההונגרית-אמריקאית. מאותה שנה היה חבר ב"מדור מדיניות החוץ" של השבועון הונגריה החדשה (Új Magyarország) ושל ה"עם חופשי" (Szabad Nép). בשנת 1948 ערך את הפרסום הכלכלי של ה-MTI (סוכנות הידיעות ההונגרית). הוא נעצר בשנת 1949 ונידון לעשר שנות מאסר באשמות מפוברקות כחלק ממשפטי הראווה הסטליניסטיים. הוא זוכה וטוהר בשנת 1954. בין השנים 1954–1957 היה עמית מחקר באוניברסיטת קרל מרקס לכלכלה. הוא מילא תפקיד פעיל במרד ההונגרי (מהפכת 1956) והיה חבר בוועד המהפכה של האינטלקטואלים ההונגרים. אדם נידון למאסר עולם בשנת 1957, אך שוחרר בחנינה כללית במרץ 1963. משנת 1963 היה העורך האחראי של ההוצאה לאור "כלכלה ומשפטים". שנה לאחר מכן, קיבל דוקטורט בכלכלה. משנת 1973 עבד כחוקר במכון המחקר למדעי המחשב ואוטומציה של האקדמיה ההונגרית למדעים. בעבודתו בחן את סוגיות המהפכה המדעית והטכנולוגית.
עבודותיו העיקריות

טכנולוגיה חדשה - מבנה חדש (בודפשט, 1966)
התפתחויות חדשות במחקר המדעי במדינות הקפיטליסטיות המובילות (בודפשט, 1966)
אימפריות תאגידיות - "כוח כפול" בכלכלה העולמית? (בודפשט, 1967)
מאפיינים חדשים ביחסים הכלכליים מזרח-מערב (כלכלה, 1967)
אמריקה באירופה. אימפריות תאגידיות בכלכלה העולמית (בודפשט, 1970)
קונצרנים חובקי עולם (ערך ובחר, בודפשט, 1974)
לקריאה נוספת

אגנש קניירש (עורכת ראשית), ג'רג' אדם, בלקסיקון הביוגרפי ההונגרי 1000–1900, בודפשט, 1981 (ברומנית) מסת"ב 9630525003
פטר קנדה: בנה הנשכח של פלוגה מקוללת (5 באוגוסט 2011) כתב העת חיים וספרות, שנתון 55. גיליון 31
ביוגרפיה של ג'רג' אדם . עורך פטר קוזאק. nevpont.hu
לקסיקון קטן ביוגרפי של זאלה. עורך אנדרה ג'ימשי. זאלאגרסג, האספה הכללית של השלטון המקומי מחוז זאלה, 1994.
ג'רג' אדם ביוגרפיה ב -Arcanum
מאמר של ג'רג' אדם בכתב העת MATARKA
הערות שוליים

↑  "Születési bejegyzése a nagykanizsai polgári születési akv. 492/1911. folyószáma alatt".
↑  Ádám György elhunyt (1974. június 21.) Magyar Nemzet, 30. évfolyam, 143. szám
↑  "Szülei házasságkötési bejegyzése a nagykanizsai polgári házassági akv. 188/1909. folyószáma alatt".
| --- | --- |
בקרת זהויות :  ISNI: 0000 0000 7913 8256  NKC: jo20231182548  SUDOC: 088636453  VIAF: 121362981   WorldCat (עם VIAF): 121362981
ג'מייקל גרין

| --- | --- |

גרין בשנת 2012
 לידה:  21 ביוני 1990 (בן 34) מונטגומרי שבאלבמה, ארצות הברית
 עמדה:  פאוור פורוורד
 גובה:  2.03 מטר
 מספר:  0
 מכללה:  אוניברסיטת אלבמה (2008–2012)
 דראפט:  לא נבחר, 2012
 קבוצות כשחקן
 2012–2013   2013–2014   2014–2015   2015   2015–2019   2019–2020   2020–2022  2022–2023:  אוסטין טורוס   קוראל רואן   אוסטין ספרס   סן אנטוניו ספרס   ממפיס גריזליס   לוס אנג'לס קליפרס   דנוור נאגטס  גולדן סטייט ווריורס
ג'מייקל גרין (באנגלית: JaMychal Green; נולד ב-21 ביוני 1990) הוא כדורסלן אמריקאי, המשחק בעמדת הפאוור פורוורד.
נעורים ומכללות

גרין נולד וגדל בעיר מונטגומרי שבאלבמה. כשחקן קבוצת הכדורסל של "תיכון סנט ג'וד" זכה בשתי אליפויות המדינה, ובסיום עונת 2008, האחרונה שלו בתיכון, זכה בתואר שחקן התיכונים המצטיין באלבמה (Alabama Mr. Basketball) והשתתף במשחק מקדונלד'ס אול-אמריקן.
בקיץ 2008 שיחק באליפות האמריקות בכדורסל עד גיל 18 כחבר נבחרת ארצות הברית, וזכה עמה במדליית הכסף. מאמן הנבחרת היה אנתוני גרנט, אשר היכרותו עם גרין השפיעה על החלטתו ללמוד ולשחק באוניברסיטת אלבמה, אותה אימן גרנט. גרין למד באוניברסיטת אלבמה בין השנים 2008–2012, ולאורך תקופתו בקבוצה רשם ממוצעים של 13.5 נקודות ו-7.4 אסיסטים למשחק. בשתי עונותיו האחרונות באלבמה נבחר לאחת מחמישיות העונה של המחוז הדרום-מזרחי (SEC).
קריירה מקצועית > ליגת הפיתוח וצרפת

לאחר שלא נבחר בדראפט ה-NBA 2012, החל גרין לשחק עבור קבוצת אוסטין טורוס מליגת הפיתוח של ה-NBA. בעונתו היחידה בקבוצה קלע 12.3 נקודות בממוצע למשחק, ובסיומה חתם על חוזה בקבוצת קוראל רואן מליגת העל הצרפתית. ב-25 משחקיו בקבוצה בעונת 2013/2014 קלע 11.8 נקודות למשחק, אך קבוצתו סיימה במקום ה-15 (מתוך 16) וירדה ל-Pro B.
בעונת 2014/2015 חזר לשחק באוסטין (אשר בינתיים שינתה את כינוייה ל"אוסטין ספרס"), ולאחר חצי עונה בה הציג יכולת מצוינת עם ממוצעים של 23.0 נקודות ו-10.7 ריבאונדים, נבחר להשתתף במשחק האולסטאר של ליגת הפיתוח.
קריירה מקצועית > סן אנטוניו ספרס

בינואר 2015 חתם על חוזה ל-10 ימים בסן אנטוניו ספרס מליגת ה-NBA, ובתום החוזה שוחרר מהקבוצה.
קריירה מקצועית > ממפיס גריזליס

ב-2 בפברואר 2015, כשבוע לאחר שחרורו מסן אנטוניו, חתם על שני חוזים עוקבים ל-10 ימים בממפיס גריזליס, אשר בסיומם חתם על חוזה חדש בקבוצה עד סיום עונת 2016/2017. בעונתו השנייה בממפיס הפך לשחקן קבוע ברוטציית הקבוצה, כמחליפו מהספסל של זאק רנדולף, ותרם 7.4 נקודות בממוצע למשחק. בעונה הבאה תפס את מקומו של רנדולף בחמישייה הפותחת, ועזר לגריזליס להעפיל לפלייאוף ה-NBA בפעם השביעית ברציפות.
לקראת עונת 2017/2018 חתם על הארכת חוזה בממפיס לשנתיים נוספות, עבור כ-17 מיליון דולר.
קריירה מקצועית > לוס אנג'לס קליפרס

ב-7 בפברואר 2019 נשלח גרין בטרייד ללוס אנג'לס קליפרס, יחד עם גארט טמפל, בתמורה לאייברי בראדלי. ביולי 2019 חתם על הארכת חוזה בקבוצה לשנתיים נוספות, עבור כ-10 מיליון דולר.
קריירה מקצועית > דנוור נאגטס

לקראת עונת 2020/2021 חתם גרין על חוזה בדנוור נאגטס.
סטטיסטיקות קריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2014/2015 | סן אנטוניו | 4 | 0 | 6.3 | 0.571 | 0.000 | 0.000 | 1.5 | 0.0 | 0.0 | 0.5 | 2.0 |
| 2014/2015 | ממפיס | 20 | 1 | 7.0 | 0.575 | 0.000 | 0.800 | 2.0 | 0.2 | 0.3 | 0.2 | 2.7 |
| 2015/2016 | ממפיס | 78 | 15 | 18.5 | 0.465 | 0.333 | 0.752 | 4.8 | 0.9 | 0.6 | 0.4 | 7.4 |
| 2016/2017 | ממפיס | 77 | 75 | 27.3 | 0.500 | 0.382 | 0.802 | 7.1 | 1.1 | 0.6 | 0.4 | 8.9 |
| 2017/2018 | ממפיס | 55 | 54 | 28.0 | 0.457 | 0.339 | 0.721 | 8.4 | 1.4 | 0.6 | 0.5 | 10.3 |
| 2018/2019 | ממפיס | 41 | 4 | 22.0 | 0.484 | 0.396 | 0.788 | 6.1 | 0.9 | 0.8 | 0.6 | 9.8 |
| 2018/2019 | ל.א. קליפרס | 24 | 2 | 19.6 | 0.482 | 0.413 | 0.810 | 6.5 | 0.6 | 0.5 | 0.3 | 8.7 |
| 2019/2020 | ל.א. קליפרס | 63 | 1 | 20.7 | 0.429 | 0.387 | 0.750 | 6.2 | 0.8 | 0.5 | 0.4 | 6.8 |
| 2020/2021 | דנוור | 58 | 5 | 19.3 | 0.463 | 0.399 | 0.807 | 4.8 | 0.9 | 0.4 | 0.4 | 8.1 |
| 2021/2022 | דנוור | 67 | 8 | 16.2 | 0.486 | 0.266 | 0.871 | 4.2 | 0.9 | 0.6 | 0.4 | 6.4 |
| 2022/2023 | גולדן סטייט | 57 | 1 | 14.0 | 0.540 | 0.378 | 0.776 | 3.6 | 0.9 | 0.4 | 0.4 | 6.4 |
| קריירה | קריירה | 544 | 166 | 20.1 | 0.477 | 0.368 | 0.784 | 5.5 | 0.9 | 0.5 | 0.4 | 7.7 |
סטטיסטיקות קריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015 | ממפיס | 5 | 0 | 1.6 | 0.000 | 0.000 | 1.000 | 0.6 | 0.0 | 0.2 | 0.2 | 0.4 |
| 2016 | ממפיס | 4 | 0 | 18.0 | 0.545 | 0.000 | 0.500 | 3.8 | 0.8 | 0.8 | 1.3 | 6.8 |
| 2017 | ממפיס | 6 | 2 | 19.7 | 0.472 | 0.438 | 1.000 | 3.3 | 0.3 | 0.0 | 0.0 | 7.3 |
| 2019 | ל.א. קליפרס | 6 | 3 | 23.5 | 0.535 | 0.522 | 0.800 | 5.3 | 0.8 | 0.7 | 0.0 | 11.0 |
| 2020 | ל.א. קליפרס | 13 | 0 | 17.1 | 0.564 | 0.435 | 0.778 | 3.8 | 0.5 | 0.2 | 0.2 | 6.1 |
| 2021 | דנוור | 10 | 0 | 19.0 | 0.444 | 0.300 | 0.889 | 5.2 | 1.1 | 0.2 | 0.2 | 5.4 |
| 2022 | דנוור | 5 | 0 | 13.7 | 0.375 | 0.200 | 1.000 | 2.4 | 0.4 | 0.0 | 0.2 | 4.0 |
| 2023 | גולדן סטייט | 7 | 2 | 7.0 | 0.391 | 0.278 | - !– | 0.7 | 0.4 | 0.0 | 0.1 | 3.3 |
| קריירה | קריירה | 56 | 7 | 15.5 | 0.488 | 0.383 | 0.826 | 3.4 | 0.6 | 0.2 | 0.2 | 5.6 |
הערות שוליים

↑  סטטיסטיקות המכללות של גרין, באתר sports-reference.com
↑  גרין מצטרף לקוראל רואן, באתר sportando.com,‏ 31 באוקטובר 2013
↑  סטטיסטיקות הקריירה של גרין באירופה, באתר basketball-reference.com
↑  סטטיסטיקות הקריירה של גרין בליגת הפיתוח, באתר basketball-reference.com
↑  גרין חותם על חוזה ל-10 ימים בסן אנטוניו ספרס, באתר הרשמי של הקבוצה, 18 בינואר 2015
↑  גרין חותם על חוזה בממפיס גריזליס, באתר הרשמי של הקבוצה, 2 במרץ 2015
↑  גרין חותם על הארכת חוזה בממפיס, באתר Yahoo!,‏ 27 בספטמבר 2017
↑  חלון ההעברות נסגר: מארק גאסול עבר לטורונטו, ניקולה מירוטיץ' במילווקי, באתר וואלה, 7 בפברואר 2019
↑  גרין חותם על הארכת חוזה בקליפרס, באתר הקבוצה, 18 ביולי 2019
↑  גרין מסכם על הארכת חוזה בקליפרס, באתר basketballinsiders.com,‏ 9 ביולי 2019
↑  גרין חותם על חוזה בדנוור, באתר הקבוצה, 30 בנובמבר 2020
ג'מייקה קינקייד

| --- | --- |

 לידה:  25 במאי 1949 (בת 75) סנט ג'ונס, אנטיגואה וברבודה
 שם לידה:  אליין פוטר ריצ'רדסון
 מדינה:  ארצות הברית 
 לאום:  אנטיגואנית-אמריקאית
 עיסוק:  סופרת
 מקום לימודים:  קולג' פרנקוניה, Princess Margaret School 
 שפות היצירה:  אנגלית
 תחום כתיבה:  סיפורת
 סוגה:  רומן, מסה
 יצירות בולטות:  אני ג'ון/לוסי, My Brother, Lucy 
 בן או בת זוג:  אלן שון (1979–2002) 
 צאצאים:  הרולד שון 
 פרסים והוקרה:  מלגת גוגנהיים (1985)  פרס אניספילד-וולף (1997)  פרס דן דוד (2017)  פרס הספר האמריקאי (2014)  פרס Femina לספרות (2000)  Prix Carbet de la Caraïbe et du Tout-Monde (2004)  דוקטור לשם כבוד מאוניברסיטת ברנדייס 
 
ג'מייקה קינקייד (באנגלית: Jamaica Kincaid; נולדה ב-25 במאי 1949, בסנט ג'ונס, אנטיגואה) היא סופרת ומסאית אנטיגואנית-אמריקאית-יהודייה, המשמשת גם כפרופסור ללימודי אפריקה ואמריקה בהרווארד, ובקיץ מתגוררת בוורמונט. קינקייד זכתה בפרסים ובשבחים, אך גם בביקורות שליליות על יצירתה, שנתפסה על ידי מבקרים מסוימים כ"זועמת". קינקייד השיבה שסופרים שואבים מחייהם לא פעם, ושהתיאור של כתיבתה כאוטוביוגרפית וזועמת אינו טיעון תקף נגד כתיבתה.